---
title: Data fra din indkøbsvogn, hvordan og hvad kan de bruges til og hvad bliver de brugt til?
categories: []
semester: 24f
---

![](image.webp)

Når du går i supermarkedet,
fylder kurven eller vognen op og betaler ved kassen,
forærer du supermarkedet en masse information:
Disse-og-disse varer blev købt af samme kunde
på det-og-det tidspunkt på den-og-den bag.
Hvis du betaler med en app eller viser et medlemskort ved kassen,
så får de endnu mere at vide,
nemlig hvad den samme kunde køber over et helt år eller længere.
Og de får meget at vide om dig og dit liv:
er dit alkoholindkøb stigende eller faldende,
stiger dit forbrug af bleer pludseligt,
eller går du over til eller væk fra de værste discountvarer.
Måske bruger supermarkedskæden kun informationen selv,
den kan blive brugt inden for samme koncern
(Coop har også bankvirksomhed!!),
og måske sælger de den også videre til hvem-ved-hvad.

Alle de data har de.
Projektforslaget vil gå nu ud på at undersøge:

 1. hvad vil supermarkedet og andre maksimalt og teoretisk set kunne trække ud af de data,
 2. hvilke metoder findes specifikt til at gøre det med, og
 3. hvad gør de rent faktisk, og hvad bruger de det rent faktisk til.

Meget af det er forretningshemmeligheder,
men der findes lærebøger om big data og dataanalyse
og et væld af værktøjer til at gøre det med.
I vil med fordel kunne lægge et konkret case på,
f.eks. Coop eller Matas –
måske vil de gerne fortælle om det,
og måske møder I en mur
(også en interessant konklusion).

---

## Kilder

[Padlet, udkast](https://ruc.padlet.org/simonsen2/projektideer-humtek-f24-kw3yx81kn2utwu5d/wish/2865311557)
